jkorsvik/nowiki_second_scrape_merged huggingface dataset:
Thursday

Thursday er en amerikansk krim / thriller / svart komedie fra 1998 skrevet og regissert av Skip Woods. I rollene finner man Thomas Jane, Aaron Eckhart, Paulina Porizkova, James LeGros og Mickey Rourke.


== Handlingsreferat ==
Mandag kveld krangler Nick, Dallas og Billy Hill med en kasserer i en butikk i Los Angeles. Dallas skyter henne, og de forsøker å skjule mordet fra en politibetjent til han legger merke til blod på gulvet. Tidlig torsdag morgen mottar Casey i Texas en samtale fra sin tidligere kriminelle partner Nick. De har ikke sett hverandre på ett par år. Casey er nå lovlydig, har giftet seg, og håper på muligheten til å adoptere et barn. Nick låner Caseys bil, og Casey finner Nick sin koffert full av heroin.
Leiemorderen Ice dukker på opp hjemme hos Casey. Men Casey utnytter en distraksjon. Ice havner kneblet og bundet i Caseys garasje akkurat i det Dr. Jarvis, som skal undersøke om Casey passer til å adoptere barn, ringer på døren. Casey løper for å rydde vekk narkotika-utstyret før han slipper inn Dr. Jarvis for å diskutere deres egnethet til å adoptere. Dr. Jarvis er spesielt nysgjerrig på hva Casey gjorde i flere år når han tidligere bodde i Los Angeles, ettersom det ikke finnes noen beretning om hans tid der. Casey forsøker sitt beste for å dekke over fortiden sin, så vel som hans nylige konfrontasjon med leiemorderen.
I løpet av intervjuet dukker Dallas opp, som vil ha pengene som hun mener Nick etterlot seg med Casey sammen med en koffert full av heroin. Hun skremmer Dr. Jarvis bort ved å fortelle en historie om Caseys narkotikahandel og drap i fortiden. En korrupt politimann, Kasarov, med en pose som inneholder Nick's hode. Han gir Casey ordre om å finne pengene, men sier at han ikke bryr seg om heroin. Casey kontakter sjefen til Ice, og forteller at heroin skal auksjoneres bort klokken 19.00 hjemme hos ham, og setter opp en skuddveksling mellom en gruppe kriminelle og de korrupte politifolkene.


== Skuespillere ==
Thomas Jane som Casey Wells
Aaron Eckhart som Nick
Paulina Porizkova som Dallas
James LeGros som Billy Hill
Paula Marshall som Christine
Michael Jeter som Dr. Jarvis
Glenn Plummer som leiemorderen Ice
Mickey Rourke som etterforsker Kasarov
Shawn Michael Howard som Jimmy
Gary Dourdan som Lester James
Luck Hari som butikk-ansatt.
Bari K. Willerford som politimann.
Brian Hooks som Jary


== Referanser ==


== Eksterne lenker ==
(en) Thursday på Internet Movie Database 
(sv) Thursday i Svensk Filmdatabas 
(fr) Thursday på Allociné 
(nl) Thursday på MovieMeter 
(en) Thursday på AllMovie 
(en) Thursday på Turner Classic Movies 
(en) Thursday på Rotten Tomatoes 
(en) Thursday på Box Office Mojo 
Thursday trailer hos NYTimes
Bullet (film fra 1996)

Bullet er en krim-drama fra 1996 regissert av Julien Temple og med skuespillere som Mickey Rourke, Tupac Shakur, John Enos III, Ted Levine, Adrien Brody og Donnie Wahlberg. Manuset ble skrevet av Mickey Rourke og Bruce Rubenstein. Filmen ble sluppet en måned etter Tupac Shakur ble drept.
Mickey Rourke var også musikkens veileder i filmen. Den hadde en begrenset distribusjon på kinoer i USA og ble tatt opp i New York med en betydelig del i Brooklyn.


== Handlingsreferat ==
Butch «Bullet» Stein (spilt av Mickey Rourke) er en 35 år gammel jødisk-amerikansk mann med et narkotikaproblem som  prøveløslates fra fengsel etter å ha sonet en dom på åtte år. Han ble anklaget for å være medskyldig i et ran, begått av hans venn, en irsk-amerikansk gangster ved navn Paddy. Etter løslatelsen raner Bullet og hans beste venn Lester (spilt av John Enos III) to tenåringer for narkotika. Han plyndrer og knivstikker selgeren, Flaco, og ber ham la sjefen Tank (spilt av Tupac Shakur) vite at Bullet er tilbake i byen. Bullett vender deretter tilbake til Brooklyn for å flytte sammen med sin dysfunksjonelle familie, inkludert sin alkoholiserte far, deprimerte mor og hans to brødre, den mentalt ustabile Vietnam-veteranen Louis (spilt av Ted Levine) og hans yngre bror Ruby (spilt av Adrien Brody), en ambisiøs graffiti-kunstner.
Tank er sjef for et lokalt forbrytersyndikat. Han kjenner Bullet fra deres felles tid i fengsel. I løpet av filmen skyter Bullet heroin og raner naboens hus for smykker, som han og Lester deretter selger til den italiensk-amerikansk gangsteren «Frankie Eyelashes». Men etter det første mislykkede forsøket på å drepe Bullet, får Tank en av sine håndlangere til å starte en slåsskamp med ham, men håndlangeren knekker hånden i sammenstøtet. Paddy oppdager Tanks forsøk på å drepe Bullet. Han og «Big Balls» (spilt av Donnie Wahlberg) planlegger deretter å konfrontere Tank.


== Rollebestening ==

Mickey Rourke som Butch 'Bullet' Stein
Tupac Shakur som Tank
Adrien Brody som Ruby Stein
Ted Levine som Louis Stein
Matthew Powers som Paddy
Donnie Wahlberg som Big Balls
Suzanne Shepherd som Cookie Stein
Jerry Grayson som Sol Stein
Manny Pérez som Flaco
Gina Figueroa som Laura
John Enos III som Lester
Gene Canfield som Reiner
Michael Kenneth Williams som High Top
Jermaine Hopkins som Pudgy


== Referanser ==


== Eksterne lenker ==
(en) Bullet på Internet Movie Database 
(no) Bullet hos Filmfront 
(fr) Bullet på Allociné 
(nl) Bullet på MovieMeter 
(en) Bullet på AllMovie 
(en) Bullet på Turner Classic Movies 
(en) Bullet på Rotten Tomatoes 
Bullet hos AllRovi
Het sand

White Sands (orig: White Sands) er en amerikansk kriminalfilm fra 1992 regissert av Roger Donaldson og skrevet av Daniel Pyne for Warner Bros. Filmen handler om en amerikansk sørvestlig småbysheriff som finner et lik i ørkenen med en koffert og 500 000 dollar. Han etterforsker mannen og snubler inn i en FBI-etterforskning. Filmen har en rekke stjerner som Willem Dafoe, Mary Elizabeth Mastrantonio, Samuel L. Jackson og Mickey Rourke.


== Handlingsreferat ==
Ray Dolezal blir kalt til åsted for et tilsynelatende selvmord i en ørken. Ved siden av kroppen til Bob Spencer ligger det en koffert som inneholder  500 000 dollar. Under en obduksjon oppdager de et papir med et telefonnummer. Dolezal later som han er Spencer, ringer nummeret og går til et møte, hvor han blir ranet og instruert om å møte en mann ved navn Gorman Lennox ved en restaurant. FBI-agent Greg Meeker avlytter Dolezal og informerer ham om at Spencer jobbet undercover for FBI. Meeker foreslår at han fortsetter å late som han er Spencer, og hjelpe til med å arrestere Lennox.
Dolezal møter Lennox og hans velstående medarbeider Lane Bodine, og får vite at pengene er beregnet for kjøp av våpen og militært utstyr for å bevæpne venstreorienterte gerilja-krigere i Sør-Amerika. Våpenhandlerne demonstrerer våpnene for Dolezal og Lennox, men krever ytterligere 250 000 dollar på grunn av uforutsette utgifter. Meeker, som ikke er villig til å skaffe mer penger, skyver ansvaret over på Dolezal. I mellomtiden mistenker to andre FBI-agenter at Dolezal drepte Spencer og stjal pengene. 
FBI-agenter arresterer Dolezal. Men Lennox kjører bilen med agentene av veien, Dolezal klarer å flykte, og returnerer til Lane Bodine. Lennox sier at han vet at Dolezal ikke er den virkelige Bob Spencer, fordi Lennox i hemmelighet arbeider for CIA og de ønsker at våpen-avtalen i Sør-Amerika skal gjennomføres som planlagt. En liten hær av FBI-agenter ankommer deretter i biler og helikopter, og skal forsøke å nøste opp i hva som egentlig skjedde. 


== Skuespillere ==
Willem Dafoe som Ray Dolezal
Mickey Rourke som Gorman Lennox
Mary Elizabeth Mastrantonio som Lane Bodine
Samuel L. Jackson som Greg Meeker
M. Emmet Walsh som Bert Gibson
James Rebhorn som Agent Flynn
Maura Tierney som Noreen
Beth Grant som Roz Kincaid
Mimi Rogers som Molly Dolezal.


== Referanser ==


== Eksterne lenker ==
(en) Het sand på Internet Movie Database 
(no) Het sand hos Filmfront 
(sv) Het sand i Svensk Filmdatabas 
(da) Het sand i Danmark Nationale Filminstitut 
(fr) Het sand på Allociné 
(nl) Het sand på MovieMeter 
(en) Het sand på AllMovie 
(en) Het sand på Turner Classic Movies 
(en) Het sand på Rotten Tomatoes 
(en) Het sand på Box Office Mojo
Harley Davidson and the Marlboro Man

Harley Davidson og Marlboro Man er en actionfilm fra 1991 med Mickey Rourke og Don Johnson. Filmen ble skrevet av Don Michael Paul og regissert av Simon Wincer.
Filmen var en kritisk og økonomisk fiasko, og tjente bare 7 millioner dollar (budsjettet ble anslått til 23 millioner dollar). Den ble litt av en kultklassiker etter sin utgivelse til video. Den fremsto som en stereotypisk "mannlig syklist" film.


== Sammendrag av handlingen ==
Handlingen er lagt til 1996. Harley Davidson (Mickey Rourke) sitter på et motellrom i Texas hvor han hører om ett nytt farlig narkotisk stoff som heter "Crystal Dream" på radioen. Betydningen av dette stoffet kommer ikke opp igjen før senere i filmen. Harley møter deretter en god venn, en cowboy med kallenavnet The Marlboro Man (Don Johnson). De to vennene planlegger å gjennomføre et bankran for å redde baren til en venn fra å bli tvangssolgt og erstattet av en skyskraper. Etter å ha ranet en pansret bil, oppdager de lasten de stjal ikke er penger, men det narkotiske stoffet "Crystal Dream". Eieren av banken er involvert i narkotikahandel, og han krever å få tilbake alt stoffet de stjal. En gruppe tungt bevæpnede leiemordere - som arbeider for banken - tar opp jakten på Harley og Marlboro.


== Skuespillere ==
Mickey Rourke som "Harley Davidson"
Don Johnson som  The Marlboro Man / Robert Lee Anderson.
Chelsea Field som Virginia Slim
Daniel Baldwin som Alexander
Giancarlo Esposito som Jimmy Jiles
Vanessa L. Williams som Lulu Daniels
Tom Sizemore som Chance Wilder
Robert Ginty som Thom
Tia Carrere som Kimiko
Big John Studd som Jack Daniels
Julius Harris som "The Old Man" Jiles
Eloy Casados som Jose Cuervo
Kelly Hu som Suzi
Branscombe Richmond som "Big Indian"
Sven-Ole Thorsen som  David
Sean "Hollywood" Hamilton som seg selv.


== Referanser ==


== Eksterne lenker ==
(en) Harley Davidson and the Marlboro Man på Internet Movie Database 
(no) Harley Davidson and the Marlboro Man hos Filmfront 
(da) Harley Davidson and the Marlboro Man i Danmark Nationale Filminstitut 
(fr) Harley Davidson and the Marlboro Man på Allociné 
(nl) Harley Davidson and the Marlboro Man på MovieMeter 
(en) Harley Davidson and the Marlboro Man på AllMovie 
(en) Harley Davidson and the Marlboro Man på Turner Classic Movies 
(en) Harley Davidson and the Marlboro Man på Rotten Tomatoes 
(en) Harley Davidson and the Marlboro Man på Box Office Mojo
Menn er fra Mars, kvinner er fra Venus

Menn er fra Mars, kvinner er fra Venus er en bok skrevet av den amerikanske ekteskapsrådgiveren, dr.philos. John Gray. Den ble først gang utgitt i USA i 1992. Boken er skrevet som en selvhjelpsbok med en rekke råd, og forslag til løsninger på problemer, som kan hjelpe menn og kvinner i parforhold. Gray tar utgangspunkt i at menn og kvinner er grunnleggende forskjellige, og hevder at for at par skal kunne fungere sammen, er det nødvendig å forstå partnerens kommunikasjonsform og følelsemessige behov. Romersk mytologi med gudene for henholdsvis krig og kjærlighet brukes som metaforer for menns og kvinners ulikheter.
Gray fokuserer nesten utelukkende på forskjellene mellom kjønnene, men har bemerket at Mars og Venus er stereotyper, og ikke er ment å skulle beskrive den enkelte kvinne eller mann. Boken har blitt møtt kritikk, spesielt fra enkelte kjønnsforskere som påpeker psykiske likheter og felles behov mellom kjønnene. Feminister har kritisert boken for å være misogyn, og mener boken anbefaler kvinner å tilpasse seg mannens væremåte. Andre har påpekt mangler i Grays referansegrunnlag til den forskning han påstår ligger til grunn for boken. Andre kritikere har rost boken for å gjøre gode råd og løsningsmodeller tilgjengelige.


== Referanser ==


== Litteratur ==
Gray, John (2007): Menn er fra Mars, kvinner er fra Venus – kunsten å forstå det motsatte kjønn, oversatt av Jorunn Carlsen, ISBN 9788204138248


== Eksterne lenker ==
«Men are from Mars, Women are from Venus» – John Grays nettsted om boken (engelsk)
«Rebuttal from Uranus» – nettsted med kritisk blikk på boken (engelsk)
Dennis Christopher

Dennis Christopher (født Dennis Carrelli; 2. desember 1955 i Philadelphia, Pennsylvania) er en amerikansk skuespiller. Han er best kjent for sine roller i Breaking Away (1979), Fade Black (1980), Chariots of Fire (1981) og Django Unchained (2012) 
Christophers Golden Globe-nominerte gjennombruddsrolle var som Dave Stoller i den klassiske Breaking Away (1979). Andre roller er den amerikanske idrettsstjernen Charlie Paddock i Chariots of Fire. Han spilte også i Fade to Black, og i science fiction-filmer som Plughead Rewired: Circuitry Man II. Han har dukket opp i nærmere 40 filmer og spilt i TV-filmer siden 1975. TV-roller inkluderer «Jack of All Trades» i Profiler, Eddie Kaspbrak i Stephen Kings IT, Desmond Floyd i Jake Speed​​, og i HBO serien Deadwood.
Christopher hadde en gjesterolle i to Star Trek episoder. Han hadde også en gjesterolle som demon-trollmannen Cyvus Vail i tre episoder av Angel.
Han er å se i Quentin Tarantinos film Django Unchained i 2012 som advokaten Leo Moguy.


== Referanser ==


== Eksterne lenker ==
(en) Dennis Christopher på Internet Movie Database 
(sv) Dennis Christopher i Svensk Filmdatabas 
(da) Dennis Christopher på Filmdatabasen 
(da) Dennis Christopher på Scope 
(fr) Dennis Christopher på Allociné 
(en) Dennis Christopher på AllMovie 
(en) Dennis Christopher hos The Movie Database 
(en) Dennis Christopher hos Internet Broadway Database
Spun

Spun er en film fra 2002 regissert av Jonas Åkerlund, og med et stjernegalleri som Jason Schwartzman, Brittany Murphy, Mickey Rourke, Mena Suvari, John Leguizamo, Patrick Fugit, Eric Roberts, Chloe Hunter, og Debbie Harry. Det er Åkerlunds debut som regissør, og han har allerede blitt kjent for sitt arbeid i musikkvideoer. Filmen ble filmet i løpet av 22 dager, og handler om ulike mennesker involvert i et ulovlig rusmiljø. Filmen blander elementer av mørk komedie og drama i sin historiefortelling. Dens tittel er en referanse til det uttrykk for hvordan brukerne føler etter å ha gått flere dager uten søvn, mens de er på ruset på metamfetamin.


== Handling ==
Ross er kunde hos "Spider Mike" en metamfetamin-forhandler. Spider Mike og kjæresten Cookie krangler hele tiden. Ross blir venner med Nikki (spilt av Brittany Murphy) en rusavhengig kvinne. Nikki tar Ross med for å møte kjæresten sin, "The Cook" som forsyner Spider Mike med medisiner fra et laboratorium han har satt opp i et motell-rom. Cook gir en liten mengde meth til Ross i bytte for å bringe Nikki med seg hjem. Ross, i den tro at Amy fremdeles elsker ham, ringer henne sporadisk og legger igjen meldinger på telefon-svareren hennes. Deretter går han til en strippeklubb når han er høy, noe som fører til en intens pornografisk hallusinasjon for ham.
Ross tar April, en av strippe-danserne han har et forhold til, hjem og har sex med henne. Samtidig gjennomfører to politimenn (Peter Stormare og Alexis Arquette) et raid hvor Frisbee, en annen av Spider Mikes kunder holder til. De tar Frisbee og hans overvektige mor i varetekt, og truer ham til å hjelpe politiet med å arrestere Spider Mike. Men "The Cook" sitt laboratorium tar fyr, og ødelegger motell-rommet hans. Han flykter til pornofilm-butikken, hvor han blir arrestert etter at eieren (spilt av Rob Halford) kontakter politiet.


== Skuespillere ==

Jason Schwartzman som Ross.
Mickey Rourke som The Cook.
Brittany Murphy som Nikki.
John Leguizamo som Spider Mike.
Mena Suvari som Cookie
Patrick Fugit som Frisbee
Peter Stormare som politimann.
Alexis Arquette som en politimann.
Deborah Harry som en nabo.
Chloe Hunter som April
Nicholas Gonzalez som Angel
Charlotte Ayanna som Amy


== Referanser ==


== Eksterne lenker ==
Offisielt nettsted 
(en) Spun på Internet Movie Database 
(no) Spun hos Filmfront 
(sv) Spun i Svensk Filmdatabas 
(da) Spun i Danmark Nationale Filminstitut 
(fr) Spun på Allociné 
(nl) Spun på MovieMeter 
(en) Spun på AllMovie 
(en) Spun på Turner Classic Movies 
(en) Spun på Rotten Tomatoes 
(en) Spun på Metacritic
Love in Paris

Love in Paris er en erotisk dramafilm utgitt i 1997, en oppfølger til 9 1/2 Weeks. I USA ble den utgitt som en Another 9 1/2 Weeks
Mickey Rourke spiller hovedrollen som John Gray. Angie Everhart medvirker. Denne oppfølgeren er regissert av Anne Goursaud og ble sluppet direkte på video i USA, til dårlige kritikker.


== Handling ==
10 år etter at Elizabeth (karakteren som ble fremstilt av Kim Basinger i den første filmen) forlot ham, har John havnet i depresjon og ensomhet - og er suicidal. Når han mottar en invitasjon til å delta på en kunst-utstilling i Paris, som han oppdager skal inneholde noen av Elizabeths malerier. John setter seg umiddelbart på et fly til Frankrike, i håp om å få snakke med henne.
Men når John kommer til auksjonshuset, er ikke Elizabeth der. Han ser imidlertid en vakker kvinne (spilt av Angie Everhart) som har på seg nøyaktig det samme sjalet som John ga til Elizabeth mange år tidligere. Kvinnen heter Lea Calot. Hun sier at hun er Elizabeths nære venn, og at Elizabeth nå bor i et annet land - og er lykkelig gift. Men John mistenker at det er noe Lea ikke forteller ham. Det blir tydelig at Elizabeth fortalte henne intime detaljer om forholdet hennes til John.
Lea, en mote-designer, er åpenbart romantisk tiltrukket av John. Han begynner å få følelser for henne også. De innleder snart en lidenskapelig affære, men Lea fortsetter å være unnvikende når det gjelder å svare på spørsmål som handler om Elizabeth. Når John endelig kommer nærmere å oppdage sannheten om Elizabeths skjebne, blir han også tvunget til å undersøke hvordan hans tidligere handlinger har forandret ham som person - og om han kan være den typen kjæreste for Lea som hun ønsker at han skal være. 


== Skuespillere ==
Mickey Rourke som John Gray
Agathe de La Fontaine som Claire
Angie Everhart som Lea Calot
Steven Berkoff som Vitorio DaSilva
Dougray Scott som Charlie


== Referanser ==


== Eksterne lenker ==
(en) Love in Paris på Internet Movie Database 
(sv) Love in Paris i Svensk Filmdatabas 
(fr) Love in Paris på Allociné 
(nl) Love in Paris på MovieMeter 
(en) Love in Paris på AllMovie 
(en) Love in Paris på Turner Classic Movies 
(en) Love in Paris på Rotten Tomatoes
F.T.W.

F.T.W. (aka Last Ride) er en film fra 1994 om Frank T. Wells, en tidligere kriminell rodeo-rytter som blir involvert i en kvinne som er en bankraner på rømmen.
Tittelen på filmen refererer både til hovedpersonen initialer, og til en tatovering på Clems hånd. Filmen er skrevet av Mickey Rourke, med Mickey Rourke i hovedrollen og Lori Singer. Regien er ved Michael Kaberlnikoff.


== Handling ==
Frank T. Wells, en tidligere rodeo-mester, blir løslatt fra fengselet etter å ha sonet en 10-års dom på grunn av et slagsmål ved en pub. Han møter flere tidligere kjente, får tak i sin ødelagte gamle Ford-pickup, og ønsker igjen å tjene til livets opphold som en rodeo-cowboy hvor han rir på sin nye hest kalt Angel. Scarlett Stuart er en mekaniker, som bor sammen med broren sin Clem. De to får selskap av Joe Palmieri i å begå et bank-ran. Men under ranet blir åtte politimenn drept.
Trioen forsøker deretter å gjemme seg på et motell, men de blir snart oppdaget av politiet. Både Clem og Joe blir drept under skuddvekslingen, mens Scarlett klarer å stikke av. Men bilen til Frank bryter sammen, og han møter tilfeldigvis Scarlett etter at hun hadde stukket av fra politiet. Scarlett har en tatovering med bokstavene F.T.W. som egentlig står «for Fuck The World» men fordi disse bokstavene var de samme initialene til Franks navn, tror hun at de er ment å være sammen. De begynner et forhold.


== Skuespillere ==
Mickey Rourke som Frank T. Wells
Lori Singer som Scarlett Stuart
Aaron Neville som Snake
Peter Berg som Clem Stuart
John Enos III som Joe Palmieri
Brion James som Sheriff Morgan


== Eksterne lenker ==
(en) F.T.W. på Internet Movie Database 
(sv) F.T.W. i Svensk Filmdatabas 
(fr) F.T.W. på Allociné 
(nl) F.T.W. på MovieMeter 
(en) F.T.W. på AllMovie 
(en) F.T.W. på Turner Classic Movies 
(en) F.T.W. på Rotten Tomatoes
Kramfors lufthavn

Kramfors lufthavn (Kramfors-Sollefteå flygplats) (IATA: KRF, ICAO: ESNK) er en regional flyplass i Kramfors kommune i Västernorrlands län i Sverige. Flyplassen ligger på øya Gistgårdsön i Ångermanälven som ligger mellom tettstedene Kramfors og Sollefteå. Avstanden til Kramfors er 22 kilometer, og 32 kilometer til Sollefteå. En jernbanestasjon på Ådalsbanan i tilknytning til flyplassen ble åpnet i 2012. Det er 2 km til stasjonen med gratis taxitransfer.


== Ruter og flyselskap ==
I 2012 hadde flyplassen to daglige flyavganger til Stockholm Arlanda og to avganger til Gällivare. Nextjet er eneste flyselskap som opererer regulære ruteflygninger til Kramfors lufthavn.


== Historie ==
Flyplassen åpna i 1974. På 2000-tallet har flyplassen hatt en dramatisk reduksjon i antall reisende (fra 62839 passasjerer i 2000 til 21709 i 2011), noe som dels skyldes konkurranse fra de nærliggende flyplassene Örnsköldsvik lufthavn og Sundsvall-Härnösand lufthavn og dels forbedra vei- og jernbaneforbindelser til Stockholm.


== Referanser ==


== Eksterne lenker ==
Flyplassens hjemmesider
Supa Sayed

Lena «Supa» Sayed (født 1981) er en norsk artist. Hun er kjent for å ha medvirket på flere låter med Gatas Parlament. Hun har også samarbeidet med Tommy Tee.
I 2006 gav Supa Sayed ut EP-en Motgift, sammen med Don Martin fra Gatas Parlament. Sayed fortsatte samarbeidet med Gatas Parlament, og deltok på fire låter på Gatas Parlaments utgivelse Kidsa har alltid rett og på EP-en Counter Strike. Spesielt tittelsporet fra denne utgivelsen ble kjent og nådde en niendeplass på VG-lista. Også på Gatas Parlaments utgivelse Dette forandrer alt fra 2011 er hun med, denne gangen på Seinsommernatta.Hun deltar også på Tommy Tees låt Meet The Legends sammen med Bun B. Denne er på hans utgivelse Studio time.Sayed var tidligere medlem i bandet Quintrophenia fra Namsos, som i 1997 ble trønderske mestere i rock.


== Referanser ==


== Litteratur ==
Don Martin, Aslak Borgersrud, Elling Borgersrud ; Gatas Parlament : Røverhistorier og raptekster , 2009 ISBN 9788202304614